Santi Pagnini

Santi Pagnini eller Santes (Xantes) Pagnino eller Xanthus Pagninus (født 1470 i Lucca, død 24. august 1541 i Lyon) var en italiensk legbror innen dominikanerordenen, kjent som bibelteolog under renessansen.

Liv og virke 
Pagnini ble medlem av dominikanerordenen og fikk på grunn av sine kunnskaper innen orientalske språk en så høy anseelse at pave Leo X innbudte ham til å undervise i Roma. I eller rundt 1518 gjorde han ferdig en oversettelse til latin av Bibelen, oversatt fra hebraisk og gresk. Den ble publisert i 1527 i Lyon og senere (1541) i Köln. Dette var den første Bibel som inndelte Bibelen i verss (etter et annet system enn det som skulle «seire» noen år senere). Pagnini utarbeidet dessuten en hebraisk grammatikk og en ordbok, som kom i mange opplag.

Referanser

Litteratur 
 Anna Morisi Guerra: «Santi Pagnini», i: Dominikaner und Juden. Personen, Konflikte und Perspektiven vom 13. bis 20. Jahrhundert / Dominicans and Jews. Personalities, Conflicts, and Perspectives from the 13th to the 20th Century, utgitt av  Elias H. Füllenbach OP og Gianfranco Miletto, Berlin / München / Boston 2015 (= Quellen und Forschungen zur Geschichte des Dominikanerordens, Neue Folge, Bd. 14), s. 395ff.

Italienske dominikanere
Bibeloversettere
Italienske oversettere
Italienske lingvister
Personer fra Lucca